

**REPUBLIKA HRVATSKA**

**BJELOVARSKO-BILOGORSKA ŽUPANIJA**

**Osnovna škola Rovišće**

Vladimira Nazora 1

43212 Rovišće

Tel: 043/878 - 159

E-pošta: skola@os-rovisce.skole.hr

Klasa: 602-01-19/02

Urbroj: 2103-42-19-01/50

Rovišće, 19.11.2019

Na temelju članka 302. Zakona o javnoj nabavi („Narodne novine“ broj 120/16) ravnateljica OŠ Rovišće dana 19.11.2019. godine donosi

**ODLUKU O ODABIRU**

**NAJPOVOLJNIJE PONUDE U POSTUPKU JAVNE NABAVE RADOVA**

**„Energetska obnova zgrade Područne škole Kraljevac na adresi Kraljevac 71,**

**Osnovne škole Rovišće, 43212 Rovišće“**

**Članak 1.**

 Javni naručitelj je Osnovna škola Rovišće, Vladimira Nazora 1, 43212 Rovišće, OIB: 45751785880

**Članak 2.**

 Predmet nabave je nabava radova „Energetska obnova zgrade Područne škole Kraljevac na adresi Kraljevac 71, Osnovne škole Rovišće, 43212 Rovišće“.

**Članak 3.**

 Procijenjena vrijednost ukupne nabave iznosi 577.706,30 kuna (bez PDV-a).

**Članak 4.**

 Kao ekonomski najpovoljnija ponuda za predmet nabave odabire se ponuda ponuditelja Demaring d.o.o., Trg E. Kvaternika 6, 43000 Bjelovar, OIB: 11828225843, s cijenom od 508.726,00 kn bez PDV-a, a 635.907,50 kn s PDV-om, a jamstvenim rokom od 60 mjeseci. Ponuda odgovara svim zahtjevima iz dokumentacije o nabavi te je ocijenjena kao ekonomski najpovoljnija.

Ponuda ponuditelja Graditeljstvo Vrabelj, Kozarnjak 30, 48000 Koprivnica, OIB: 39614917534 se odbija kao nepravilna, budući da ponuditelj u ESPD obrascu nije naveo tražene podatke za dokazivanje tehničke i stručne sposobnosti, a na zahtjev Naručitelja za dostavom istih nije reagirao odnosno dostavio podatke.

**Članak 5.**

Rok mirovanja sukladno članku 306. st. 1. ZJN (NN 120/16) je 15 dana od dana donošenja ove odluke.

**Članak 6.**

 Protiv ove odluke može se izjaviti žalba u roku deset (10) dana od primitka ove Odluke u odnosu na postupak pregleda, ocjene i odabira ponude.

 Žalba se izjavljuje sukladno članku 405. i 406. Zakona o javnoj nabavi (NN 120/16).

\_\_\_\_\_\_\_\_\_\_\_\_\_\_\_\_\_\_\_\_\_\_\_

**Blanka Klemić**

**Ravnateljica**